open-index/open-wikipedia-markdown huggingface dataset:
अम्बिकाचरण मजुमदार

**अम्बिकाचरण मजुमदार** (1850–1922) भारत के स्वतंत्रता सेनानी एवं राजनेता थे। उन्होने भारतीय राष्ट्रीय कांग्रेस के १९१६ के लखनऊ अधिवेशन की अध्यक्षता की थी। ये उच्च कोटि के वक्ता थे और उनकी गणना अपने समय के प्रमुख नेताओं में होती थी। 

अम्बिकाचरण मजुमदार का जन्म १८५० ई में पूर्वी बंगाल के फरीदपुर जिले में हुआ था। उन्होने कलकत्ता के प्रेसिडेन्सी कॉलेज से एम.ए. और क़ानून की डिग्री ली तथा कुछ समय तक अपने ही जिले में वकालत की। आरम्भ से ही उनकी सार्वजनिक कार्यों में रुचि थी। अतः कोलकाता में हुए भारतीय राष्ट्रीय कांग्रेस के द्वितीय अधिवेशन (1886) में वे सम्मिलित हुए। प्रसिद्ध नेता सुरेन्द्रनाथ बनर्जी से सम्पर्क का भी उन पर गहरा प्रभाव पड़ा और 1905 के बंग-भंग का उन्होंने आगे बढ़कर विरोध किया। वे बंगाल प्रदेश कांग्रेस कमेटी के अध्यक्ष रहे और कांग्रेस के हर अधिवेशन में आगे बढ़कर भाग लेते रहे।

अम्बिकाचरण मजुमदार नरम विचारों के राजनेता थे।  वे 1916 की लखनऊ कांग्रेस के अध्यक्ष चुने गए। इसी अधिवेशन में कांग्रेस और मुस्लिम लीग के बीच समझौता हुआ था। इसी अधिवेशन में गरम दल तथा नरम दल को फिर एक साथ लाया गया था। गोपाल कृष्ण गोखले से उनकी मैत्री थी। वे ‘लिबरल फ़ेडरेशन’ के गठन में भी सहायक बने।

**स्वराज्य प्राप्ति का प्रस्ताव** : 1916 ई. के लखनऊ कांग्रेस अधिवेशन का समय वह समय था जब बाल्कन युद्ध के बाद भारतीय मुस्लिम अंग्रेज़ सरकार से नाराज थे। मौलाना अब्दुल कलाम आजाद, मौलाना मुहम्मद अली, शौकत अली, मुहम्मद अली जिन्ना आदि 'मुस्लिम लीग' के नेताओं ने इस अधिवेशन में 'स्वराज्य प्राप्ति' का प्रस्ताव पारित किया। इसी अधिवेशन में मुस्लिम लीग के नेता मुहम्मद अली जिन्ना एवं कांग्रेस के मध्य एक समझौता हुआ। कांग्रेस ने मुस्लिम लीग की 'साम्प्रदायिक प्रतिनिधित्व' की मांग को स्वीकार कर लिया। कालान्तर में इसका परिणाम भयानक रहा। इस समझौते को 'लखनऊ पैक्ट' के नाम से भी जाना जाता है। मदनमोहन मालवीय सहित कई वरिष्ठ नेता इस समझौते के विरुद्ध थे। 

## कृतियाँ
* इंडियन नेशनल इवोलुशन (Indian National Evolution)

## सन्दर्भ

श्रेणी:भारतीय राजनीतिज्ञ
श्रेणी:भारतीय राष्ट्रीय कांग्रेस
श्रेणी:1850 में जन्मे लोग
श्रेणी:१९२२ में निधन
रमेश ऋषिदेव

**रमेश ऋषिदेव** बिहार के मधेपुरा जिले के एक राजनेता हैं। वह अभी मधेपुरा के जनता दल यू के जिलाध्यक्ष हैं। इससे पूर्व वे बिहार सरकार के अनुसूचित जाति एवं जनजाति कल्याण मंत्री थे। वर्ष 2021 में उन्हें राजद के चंद्रहास चौपाल ने हराया था।

## प्रारंभिक जीवन
ऋषिदेव का जन्म २२ जनवरी १९७० को बिहार के मधेपुरा जिले में हुआ था।
 
## राजनैतिक जीवन
२००५ के बिहार विधान सभा चुनाव में उन्होंने कुमारखण्ड विधान सभा क्षेत्र से चुनाव जीता। पुनः वे २०१० एवं २०१५ के बिहार विधान सभा चुनाव में सिंघेश्वर विधान सभा क्षेत्र से चुनाव लड़ा और जित हासिल की। जुलाई २०१७ में उन्हें बिहार सरकार के अनुसूचित जाती एवं जनजाति कल्याण मंत्री के पद पर नियुक्त किया गया।

## संदर्भ

श्रेणी:बिहार के लोग
श्रेणी:जीवित लोग
श्रेणी:बिहार विधानसभा सदस्य
श्रेणी:1970 में जन्मे लोग
प्रेरित गामा उत्सर्जन

भौतिकी में, **प्रेरित गामा उत्सर्जन** (induced gamma emission (IGE)) से उस गामा विकिरण को कहते हैं जो उत्तेजित नाभिकों से प्रतिदीप्त उत्सर्जन (fluorescent emission) की प्रक्रिया द्वारा उत्पन्न होता है। यह परम्परागात प्रतिदीप्ति जैसा ही है जिसमें किसी परमाणु या अणु के उत्तेजित इलेक्ट्रॉन द्वारा फोटॉन का उत्सर्जन होता है। नाभिकीय समस्थानिक, नाभिकीय प्रतिदीप्तिकारक पदार्थ जैसा व्यवहार करते हैं क्योंकि ये उत्तेजन ऊर्जा का सार्थक मात्रा में पर्याप्त समय तक संचयन कर सकते हैं। वैसे तो ८०० से अधिक नाभिकीय समस्थानिक ज्ञात हैं किन्तु वे इस काम के लिए उपयोगी नहीं हैं क्योंकि वे अत्यधिक मात्रा में अन्तर्निहित रेडियोसक्रियता वाले हैं। सन २००६ तक दो नाभिकीय समस्थानिक प्रस्तावित थे जो प्रेरित गामा उत्सर्जन के लिए उपयुक्त माने गए थे- टैन्टलम-180m तथा हैफनियम-178m2 (hafnium-178m2)। 

श्रेणी:लेजर
रेटा

**रेटा** ग्राम सीकर से दक्षिण दिशा में, सीकर से 35 किमी दूरी पर स्थित है। यह एक ग्राम पंचायत मुख्यालय है। 

#### जनसंख्या आंकड़े
कुल परिवारों की संख्या 531 है। गाँव में 0-6 आयु वर्ग के बच्चों की आबादी 464 है जो गाँव की कुल जनसंख्या का 15.07 % है। गाँव का औसत लिंग अनुपात 936 है जो राजस्थान राज्य के औसत 928 से अधिक है। जनगणना के अनुसार रेटा के लिए बाल लिंग अनुपात 798 है, जो राजस्थान के औसत 888 से कम है।

#### अवस्थिति
सीकर से दक्षिण दिशा में 27.421706, 75.235447 निर्देशांक पर स्थित है। ग्राम का कुल क्षेत्रफल 1244 हेक्टेयर है। 
#### इतिहास
पंचायत के अधीन गांव-धीरजपुरा,लछमनपुरा,रेटा,रूपपुरा,सुखपुरा। 
#### प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है।हिन्दी साहित्य, भूगोल व राजनीतिक विज्ञान विषय हैं।

#### अर्थव्यवस्था

#### इन्हे भी देखें

* खूड 
* मुण्डवाड़ा 
*मंढा 
*कोछोर 

*रलावता 
*पचार

#### सन्दर्भ
 श्रेणी:सीकर ज़िले के गाँव
डभाड

**डभाड** भारत के गुजरात राज्य के महेसाणा जिले के खेरालु तालुका में एक गाँव है

## संदर्भ
कारखाना पद्धति

right|thumb|300px|स्लोवाकिया का एक कारखाना जो आजकल माचिस बनाने का कारखाना है। यह कारखाना मूलतः १९१५ में 'विटेनबर्ग ऐण्ड सन्स' नामक व्यापारिक फर्म के लिए बना था।
**कारखाना पद्धति** या **फैक्टरी पद्धति** ( factory system) विनिर्माण की वह विधि है जो मशीनों के उपयोग एवं श्रम विभाजन पर आधारित है। चूंकि कारखाना के भवन के निर्माण एवं मशीनों की खरीद के लिए बहुत अधिक पूँजी लगती है, इसलिए अधिक धनी लोग ही कारखाना बैठा पाते थे। ये लोग कार्य करने के लिए लोगों को वेतन/मजदूरी पर रखते थे। मशीनों के उपयोग तथा श्रम के विभाजन के कारण काम करने वालों के लिए बहुत कुशल होने की आवश्यकता नहीं होती। इसके अलावा प्रति कार्यकर्ता कुल उत्पादन भी बढ़ जाता है।

कारखाना प्रणाली सबसे पहले औद्योगिक क्रांति के समय (१८वीं शताब्दी के अन्तिम चरण में) ब्रिटेन में आयी और बाद में सारे संसार में फैली। कारखाना प्रणाली ने उस समय प्रचलित पारम्परिक घरेलू उत्पादन पद्धति (putting-out system (Domestic System)) का स्थान ले लिया। कारखाना पद्धति की मुख्य विशेषता मशीनों का उपयोग है। शुरू में ये मशीनें जलशक्ति से चलतीं थीं या भाप की शक्ति से। बाद में विद्युत से चलने वाली मशीनों का विकास हुआ। कारखाना प्रणाली की अन्य विशेषताएँ ये हैं- बड़े पैमाने का उत्पादन, कारखानों का एक ही क्षेत्र में आसपास स्थित होना, अवयवों (parts) का मानकीकरण, जिससे एक ही अवयव सभी कारखानों में लगाए जा सकते थे। 

## सन्दर्भ

## इन्हें भी देखें
*कुटीर उद्योग

श्रेणी:उत्पादन
गेझुन चोएक्यी न्यीमा

**गेझुन चोएक्यी न्यीमा** (जन्म 25 अप्रैल, 1989, ल्हारी कंट्री तिब्बत) तिब्बती बौद्ध धर्म के ११वें पंचेन लामा हैं, जिनका चुनाव दलाई लामा ने किया है। १४ मई १९९५ को १४वें दलाई लामा ने उन्हें ११वाँ पंचेन लामा घोषित किया था।  लेकिन चीन की पंचेन लामा खोज के लिए निर्मित समिति ने इन्हें ११वाँ पंचेन लामा मानने से अस्वीकार कर दिया।  उनका चुनाव जब १४वें दलाई लामा ने किया उसके बाद चीन ने एक दिन उन्हें अपने 'अधिकार' में ले लिया और कहा कि यह उनकी सुरक्षा के लिए लिया गया है।  उन्हे १७ मई १९९५ के बाद से सार्वजनिक रूप से नहीं देखा गया है, न यह ही पता है कि उन्हें कहाँ रखा गया है।

## सन्दर्भ

## इन्हें भी देखें
*पंचेन लामा
*दलाई लामा

श्रेणी:तिब्बती बौद्ध धर्म
भृगुसंहिता

**भृगुसंहिता** ज्योतिष का एक संस्कृत ग्रन्थ  है। इसके रचयिता महर्षि भृगु हैं जो वैदिक काल के सात ऋषियों में से एक हैं।

भृगु संहिता महर्षि भृगु और उनके पुत्र शुक्राचार्य के बीच संपन्न हुए वार्तालाप के रूप में है। उसकी भाषा-शैली गीता में भगवान श्रीकृष्ण और अर्जुन के मध्य हुए संवाद जैसी है। हर बार आचार्य शुक्र एक ही सवाल पूछते हैं- "वद् नाथ दयासिन्धो जन्मलग्नशुभाशुभम् । येन विज्ञानमात्रेण त्रिकालज्ञो भविष्यति ॥"

## रचना सम्बन्धी पौराणिक कथा
पौराणिक मान्यता के अनुसार, त्रिदेवों में कौन श्रेष्ठ है, इसकी परीक्षा के लिए जब महर्षि भृगु ने श्रीविष्णु के वक्षस्थल पर प्रहार किया, तो पास बैठी विष्णुपत्नी (माँ महालक्ष्मी) ने भृगु जी को श्राप दे दिया कि अब वे किसी ब्राह्मण के घर निवास नहीं करेंगी और सरस्वती पुत्र ब्राह्मण सदैव दरिद्र ही रहेंगे। अनुश्रुति है कि उस समय महर्षि भृगृ की रचना ‘ज्योतिष संहिता’ अपनी पूर्णता के अंतिम चरण पर थी, इसलिए उन्होंने कह दिया.. ‘देवी लक्ष्मी, आपके कथन को यह ग्रंथ निरर्थक कर देगा।’ लेकिन महालक्ष्मी ने भृगुजी को सचेत किया कि इसके फलादेश की सत्यता आधी रह जाएगी। लक्ष्मी के इन वचनों ने महर्षि भृगु के अहंकार को झकझोर दिया। वे लक्ष्मी को श्राप दें, इससे पहले श्रीविष्णु ने महर्षि भृगु से कहा, ‘महर्षि आप शान्त हों! आप एक नए संहिता ग्रंथ की रचना करें। इस कार्य के लिए मैं आपको दिव्य दृष्टि देता हूं।’ तब तक माँ लक्ष्मी का भी क्रोध शान्त हो गया था और उन्हें यह भी ज्ञात हो गया कि महर्षि ने पद प्रहार अपमान की दृष्टि से नहीं अपितु परीक्षा के लिए ही किया था।

श्रीविष्णु के कथनानुसार, महर्षि भृगु ने जिस संहिता ग्रंथ की रचना की वही जगत में ‘भृगुसंहिता’ के नाम से प्रसिद्ध हुआ। जातक के भूत, भविष्य और वर्तमान की संपूर्ण जानकारी देने वाला यह ग्रंथ भृगु और उनके पुत्र शुक्र के बीच हुए प्रश्नोत्तर के रूप में है।

## सन्दर्भ

## इन्हें भी देखें
*भारतीय ज्योतिष
*भारतीय ज्योतिषी

## बाहरी कड़ियाँ
*'''भृगुसंहिता''' (संस्कृत विकिस्रोत)
*मानवता के भविष्य की भविष्यवाणी है भृगु संहिता 

श्रेणी:ज्योतिष ग्रन्थ
तरंगरूप

इलेक्ट्रॉनिकी, ध्वनिकी तथा इसी तरह के अन्य क्षेत्रों में, किसी संकेत के **तरंगरूप** (waveform) से आशय उस संकेत के ग्राफ से है जिसमें उस संकेत का समय के साथ मान अंकित किया गया हो।

## सन्दर्भ

## इन्हें भी देखें
*ज्यावक्रीय तरंगरूप
*वर्ग तरंगरूप
*त्रिभुज तरंग

श्रेणी:तरंगरूप
ज्या तरंग

**ज्या तरंग** (sine wave या  sinusoid) ऐसे तरंगरूप को कहते हैं जिसका आकार या ग्राफ ज्या वक्र जैसा हो या उससे कलान्तर लिए हुए हो। ज्या तरंग एक 'चिकना' आवर्ती तरंगरूप है। शुद्ध गणित, अनुप्रयुक्त गणित, भौतिकी, इंजीनियरी, संकेत प्रसंस्करण और अनेक अन्य क्षेत्रों में ज्या तरंग आती है। 

ज्या तरंग को निम्नलिखित समय के फलन द्वारा निरूपित किया जा सकता है-

: y(t) = A\sin(2 \pi f t + \varphi) = A\sin(\omega t + \varphi)

जहाँ:
* *A*, *[[आयाम]]* (amplitude) है जो दर्शाता है कि यह फलन कितना अधिकतम मान ग्रहण कर सकता है।
* *f*, *[[आवृत्ति]] (frequency), प्रति सेकेण्ड कितनी बार फलन का मान अपना चिह्न बदलता है,
* *ω* = 2π*f*, *कोणीय आवृत्ति (angular frequency)*, इसका मात्रक रेडियन प्रति सेकेण्ड होता है।
* <math>\varphi</math>, *कला (phase) 

## सन्दर्भ

## इन्हें भी देखें
*तरंगरूप
*फुर्ये श्रेणी
*सकल सन्नादी विरूपण (THD) -- अन्य तरंगरूप ज्या-तरंग से कितने निकट हैं, यह दर्शाने के लिए THD का उपयोग किया जाता है। इसका मान शून्य के जितना ही निकट होगा, तरंगरूप उतना ही चिकना (तथा ज्या-तरंग के निकट) माना जाता है।

श्रेणी:तरंगरूप
संकेत

इलेक्ट्रॉनिकी एवं संकेत प्रसंस्करण के सन्दर्भ में, **संकेत** (signal) से आशय किसी परिघटना से सम्बन्धित सूचना से है। उदाहरण के लिए, किसी विद्युत इस्तरी (प्रेस) में लगा हुआ द्विधात्विक स्ट्रिप एक संकेत प्रदान करती है कि इस्तरी का तापमान एक सीमा से अधिक है या कम। इसी संकेत के आधार पर उस इस्तरी की विद्युत सप्लाई को चालू या बन्द किया जाता है ताकि इस्तरी का ताप एक सीमा के अन्दर (अर्थात न बहुत कम, न बहुत अधिक) बनाए रखा जा सके। इसी प्रकार, टीवी का रिमोट एक संकेत पैदा करता है और उसे टिवी की ओर भेजता है जिससे टिवी के चैनेल, ध्वनि की तीव्रता आदि को नियन्त्रित किया जाता है। 

संकेत मोटे तौर पर दो रह के होते हैं, 
*(१) अनुरूप संकेत या एनालॉग संकेत -- किसी तापयुग्म से प्राप्त वोल्टता एक एनालॉग संकेत है जो तापमान की सूचना देती है।
*(२) अंकीय संकेत या डिजिटल संकेत -- किसी रेफ्रिजिरेटर में स्थित द्विधात्विक स्ट्रिप (बाइमेटैलिक स्ट्रिप) से एक डिजिटल संकेत मिलता है जिसका उपयोग फ्रिज को ठण्दा करने वाली प्रणाली की विद्युत शक्ति को बन्द या चालू करने के लिए किया जाता है। 

संचार, संकेत प्रसंस्करण और सामान्य रूप से विद्युत इंजीनियरी के सन्दर्भ में समय के साथ परिवर्तनशील या अवकाश के साथ परिवर्तनशील (spatial-varying) कोई भी राशि **संकेत** (signal) कहलाती है।

## सन्दर्भ

## इन्हें भी देखें
*संकेतन
*संकेत प्रसंस्करण (signal processing)
*संकेत विश्लेषण
*संकेत रव (signal noise)
*संकेत रव अनुपात (signal to noise ratio)
*फिल्टर (संकेत प्रसंस्करण)
*रेलवे संकेतक (railway signal)
*अनुरूप संकेत (analog signl)
*अंकीय संकेत (digital signal)

श्रेणी:इलेक्ट्रॉनिक्स
श्रेणी:संकेत प्रसंस्करण

श्रेणी:संकेत
वर्ग तरंगरूप

right|thumb|300px|
**वर्ग तरंगरूप** (square wave) वह आवर्ती तरंग है जिसका मान  हर T/2 समय बाद +h से -h में क्रमशः बदलता रहता है। वस्तुतः यह एक गैर-ज्यावक्रीय तरंगरूप (non-sinusoidal waveform) है। व्यवहार में ऐसी तरंग प्राप्त करना सम्भव नहीं है, क्योंकि शून्य समय में अधिकतम से न्यूनतम मान में बदलता किसी भौतिक प्रणाली में सम्भव नहीं है। 

## वर्ग तरंग का फुर्ये विश्लेषण
यदि किसी वर्ग तरंग की उँचाई **h** हो तथा उसकी मूल आवृत्ति **f** हो तो उस तरंग का फुर्ये विश्लेषण करने पर निम्नलिखित प्रकार से अभिव्यक्त कर सकते हैं-

:f(t)= \frac{4h}\pi \left[\sin(\omega t) + \frac13\sin(3\omega t) + \frac15\sin(5\omega t) + \ldots\right] 

:::= \frac{4h}\pi \sum_{k=1}^\infty \frac{\sin((2k-1)\omega t)}{2k-1}

::जहाँ \omega=2\pi f

center|thumb|500px|किसी '''1000 Hz की वर्ग तरंग में उपस्थित सन्नादी''' (हार्मोनिक्स) । ध्यान दें कि इसमें केवल विषम सन्नादी ही हैं, सभी सम सन्नादियों का मान शून्य है।

## अन्य प्रकार से निरूपण
वर्ग तरंग को अन्य गणितीय रूपों में भी अभिव्यक्त किया जा सकता है, जैसे-

**(1)** 
\ x(t)= \sgn(\sin(t))

स्पष्ट है कि t के किसी भी मान के लिए sin(t) का मान या तो धनात्मक होगा या ऋणात्मक। अतः x(t) का मान भी आधे समय +1 होगा और बाकी आधे समय -1 होगा.

**(2)** वर्ग तरंग को हेविसाइड स्टेप फलन *u*(*t*) के माध्यम से या आयताकार फलन (rectangular function) &Pi;(*t*) के माध्यम से भी अभिव्यक्त किया जा सकता है:

:\begin{align}
 x(t) &= 2\left[\sum_{n=-\infty}^\infty \Pi\left(\frac{2(t - nT)}{T} - \frac{1}{2}\right)\right] - 1 \\
   &= 2\sum_{n=-\infty}^\infty \left[u \left(\frac{t}{T} - n\right) - u \left(\frac{t}{T} - n - \frac{1}{2} \right) \right] - 1.
 \end{align}

**(3)**

:
\ x(t) = \begin{cases} 1, & 0 

:तथा

:
\ x(t + T) = x(t)


## सन्दर्भ

## इन्हें भी देखें
*तरंगरूप
*फुर्ये श्रेणी
*सकल सन्नादी विरूपण (THD)

श्रेणी:फुर्ये श्रेणी
त्रिभुज तरंग

right|thumb|300px|इस चित्र में एक बैण्ड-सीमित त्रिभुज तरंग दिखाई गयी है (समय के साथ संकेत का मान) इसकी मूल आवृत्ति २३० हर्ट्ज है।

**त्रिभुज तरंगरूप** (triangle wave) एक गैर-साइनवक्रीय तरंगरूप है जिसका आकार त्रिभुज जैसा होता है। यह एक आवर्ती, खण्डशः-रैखिक, सतत वास्तविक फलन है।

**आरादंती तरंगरूप** (sawtooth waveform), त्रिभुज तरंगरूप का ही एक विशेष रूप है।

त्रिभुज तरंग का फुर्ये श्रेणी निम्नलिखित है-

:x_\mathrm{triangular}(t) = \frac {8}{\pi^2} \sum_{k=1}^\infty \sin \left(\frac {k\pi}{2}\right)\frac{ \sin (kt)}{k^2}

## सन्दर्भ

## इन्हें भी देखें
*तरंगरूप
*फुर्ये श्रेणी

श्रेणी:तरंग
आवर्ती फलनों की सूची

यहाँ प्रमुख आवर्ती फलनों की सूची दी गयी है। 

### त्रिकोणमितीय फलन

यदि अलग से कुछ नहीं कहा गया है तो यहाँ सूचीबद्ध सभी त्रिकोनमितीय फलनों का आवर्तकाल 2\pi समझें। नीचे दिए त्रिकोणमितीय फलनों के लिए,
:  is the th up/down number,
:  is the th Bernoulli number

### वे फलन जो निष्कोण (चिकने) नहीं हैं
The following functions take the variable x, period p and have range -1 to 1.
The symbol \lfloor n \rfloor is the floor function of *n* and \sgn is the sign function. 

The following functions are also not smooth: 

*  Tangent (non-continuous)
*  Cotangent
*  Secant
*  Cosecant
*  Exsecant
*  Excosecant

### Vector-valued functions

* Epitrochoid
* Epicycloid (special case of the epitrochoid)
* Limaçon (special case of the epitrochoid)
* Hypotrochoid
* Hypocycloid (special case of the hypotrochoid)
* Spirograph (special case of the hypotrochoid)

### Doubly periodic functions

* Jacobi's elliptic functions
* Weierstrass's elliptic function

## टिप्पणियाँ

श्रेणी:फलन के प्रकार
ब्रायडन कार्स

**ब्रायडन अलेक्जेंडर कारसे** (जन्म 31 जुलाई 1995) एक अंग्रेजी-दक्षिण अफ्रीकी क्रिकेटर है जो डरहम काउंटी क्रिकेट क्लब के लिए खेलते हैं।

## सन्दर्भ

श्रेणी:1995 में जन्मे लोग
श्रेणी:इंग्लैंड के वनडे क्रिकेट खिलाड़ी
श्रेणी:इंग्लैंड के क्रिकेट खिलाड़ी
श्रेणी:जीवित लोग
श्रेणी:दक्षिण अफ्रीकी क्रिकेट खिलाड़ी
१९४०-४१ रणजी ट्रॉफी

**१९४०-४१ रणजी** रणजी ट्रॉफी का सातवां सत्र था। उन्नीस टीमों ने नॉकआउट प्रारूप में चार ज़ोन में भाग लिया। महाराष्ट्र ने फाइनल में मद्रास को हराकर खिताब बरकरार रखा। 

## सन्दर्भ

श्रेणी:रणजी ट्रॉफी के संस्करण
श्रेणी:रणजी ट्रॉफी
तिरुचिरापल्ली जंक्शन रेलवे स्टेशन

**तिरुचिरापल्ली जंक्शन रेलवे स्टेशन** (स्टेशन कोड: **TPJ**), तमिलनाडु के तिरुचिरापल्ली में स्थित एक रेलवे जंक्शन स्टेशन है। यह दक्षिण रेलवे ज़ोन के तिरुचिरापल्ली रेलवे मंडल के मुख्यालय के रूप में कार्य करता है। लगभग 1,50,000 यात्री इस स्टेशन  का उपयोग करते हैं। यह स्टेशन डीजल-इलेक्ट्रिक मल्टीपल यूनिट (DEMU) शेड की मेजबानी करने वाला दक्षिण रेलवे का एकमात्र रेलवे स्टेशन है। तिरुचिरापल्ली जंक्शन तमिलनाडु का दूसरा सबसे बड़ा रेलवे स्टेशन है, और भारत में सबसे व्यस्त रेलवे स्टेशन में से एक है। 

## इतिहास
द ग्रेट सदर्न ऑफ इंडिया, एक रेलवे कंपनी की स्थापना 1853 में की गई, जिसका मुख्यालय तिरुचिरापल्ली को बनाया गया। 1859 में, कंपनी ने अपना पहला रेलवे मार्ग का निर्माण किया, जिसके द्वारा तिरुचिरापल्ली को नागपट्टिनम के साथ जोड़ा गया। वर्तमान में, तिरुचिरापल्ली तमिलनाडु का एक महत्वपूर्ण रेलवे जंक्शन है और दक्षिणी रेलवे का एक अलग मंडल है। 

त्रिची जंक्शन से पांच शाखा रेलमार्ग निकलती है: 

1. उत्तर की ओर विलुप्पुरम जंक्शन के माध्यम से वृद्धाचलम जंक्शन के लिए। 

2. पूर्व की ओर तंजावुर जंक्शन माध्यम से विलुप्पुरम जंक्शन के लिए।  

3. दक्षिण-पूर्व की ओर कारैक्कुडि जंक्शन के लिए। 

4. दक्षिण की ओर दिन्डीगुल जंक्शन के माध्यम से कन्याकुमारी के लिए। 

5. पश्चिम की ओर करूर जंक्शन के माध्यम से कोयम्बतूर जंक्शन के लिए। 

## सुविधाएं
इसे बिजली संरक्षण के लिए 5 सितारा से सम्मानित किया गया है। गोल्डन रॉक रेलवे वर्कशॉप और डीजल लोको शेड यात्री और माल ढुलाई कार्यों के लिए क्रमशः बोगियों और इंजनों की देखभाल करने में शामिल है। यह स्टेशन मुफ्त वाई-फाई , रिटायरिंग रूम  और 1 नंबर प्लेटफॉर्म पर यात्रियों के लिए एसी लाउंज से सुसज्जित है। ट्रेनों के भीड़ को कम करने के लिए नए प्लेटफॉर्म नंबर 8 का निर्माण तेजी से किया जा रहा है। 

## लोकप्रिय संस्कृति में
तिरुचिरापल्ली जंक्शन शहर के सबसे प्रमुख स्थलों में से एक है जिसे अक्सर कुछ विशेष फिल्मों में चित्रित किया जाता है। स्टेशन का उपयोग वर्षों से कुछ भारतीय उपन्यासों और कला प्रस्तुतियों में किया गया है। 

## टिप्पणियाँ

## सन्दर्भ

## बाहरी कड़ियाँ
* 
* त्रिची जंक्शन ट्रेन का समय 
*    
* https://web.archive.org/web/20191029135312/https://www.rediff.com/business/slide-show/slide-show-1-budget-2012-railway-indias-best-stations/20120314.htm#10 

श्रेणी:विकिडेटा पर उपलब्ध निर्देशांक
श्रेणी:भारत के रेलवे जंक्शन
श्रेणी:तमिल नाडु में रेलवे स्टेशन
श्रेणी:तिरुचिरापल्ली रेलवे मंडल
श्रेणी:तिरुचिरापल्ली
सेलम जंक्शन रेलवे स्टेशन

**सेलम जंक्शन रेलवे स्टेशन** (स्टेशन कोड: **SA**) एक जंक्शन रेलवे स्टेशन है, जो भारत में तमिलनाडु राज्य के सेलम शहर में स्थित है। यह स्टेशन दक्षिणी रेलवे ज़ोन के सेलम रेलवे मंडल का मुख्यालय भी है। यह दक्षिणी भारत में प्रमुख पारगमन केन्द्रों में से एक है। यह भारतीय रेलवे के शीर्ष सौ बुकिंग किये जाने वाले स्टेशनों में शमिल है। 

## इतिहास
यह स्टेशन 1860 में चेन्नई (तब मद्रास) -बेयपोर (वर्तमान केरल) रेलमार्ग के हिस्से के रूप में अस्तित्व में आया। दक्षिण भारतीय रेलवे द्वारा इस स्टेशन से वियराचलम तक मीटर गेज लाइन बिछाये जाने पर स्टेशन ने अपना जंक्शन दर्जा प्राप्त किया। आजादी के बाद, परित्यक्त धर्मपुरी-मोरापुर संकीर्ण गेज लाइन को फिर से संचालन में लाया गया और इसे मोरापुर के बजाय आगे बढ़ा कर सलेम जंक्शन के साथ जोड़ा गया। साथ ही इसे मीटर गेज में अपग्रेड किया गया। 1990 के दशक में, इस रेलमार्ग को ब्रॉड गेज में परिवर्तित कर दिया गया। 2000 के दशक में, वृद्धाचलम रेलमार्ग को भी ब्रॉड गेज में परिवर्तित कर दिया गया, जिससे स्टेशन एक पूर्ण ब्रॉड गेज स्टेशन बन गया। करूर में लंबे समय से लंबित नई ब्रॉड गेज रेलवे लाइन, जो 1990 के दशक के अंत में शुरू हुई थी, 2013 में चालू की गई। इससे सलेम से तमिलनाडु के दक्षिणी जिलों के लिए एक छोटे और अधिक सीधे मार्ग का रास्ता प्रशस्त हुआ। 

## संयोजक्ता और बुनियादी ढाँचा
सलेम जंक्शन से टाउन बस स्टेशन (ओल्ड बस स्टैंड) और सेंट्रल बस स्टैंड (न्यू बस स्टैंड) के लिए 24 घंटे निरंतर (बस संख्या: 13) बस सेवा उपलब्ध है। निकटतम हवाई अड्डा, सेलम विमानक्षेत्र स्टेशन से 18 किमी दूर है। रेलवे स्टेशन से 24 घंटे टैक्सी सेवा उपलब्ध है। सभी जंक्शन लाइनों से यात्री ट्रेनों की शुरूआत होती है। यह एक उन्नत ए-ग्रेड स्टेशन है। स्टेशन में हर प्लेटफॉर्म के लिये सब-वे और एस्केलेटर के साथ प्लेटफॉर्म ब्रिज उपलब्ध है। स्टेशन पर छह प्लेटफार्म और आठ ट्रैक हैं। 

## सुविधाएं
प्लेटफार्म 1, 3 और 4 पर एसी वेटिंग हॉल उपलब्ध है। ओल्ड सुरमंगलम रोड पर टिकट काउंटर के साथ दूसरा प्रवेशद्वार के निर्माण की योजना बनाई जा रही है। प्लेटफ़ॉर्म 1, 3 और 4 में 24-घंटे लिफ्ट और एस्केलेटर संचालित हैं।   

26 दिसंबर 2017 को, सलेम जंक्शन को मुफ्त वाई-फाई कनेक्टिविटी मिली। यह सुविधा सार्वजनिक क्षेत्र की दूरसंचार अवसंरचना प्रदाता रेलटेल द्वारा दी जा रही है। 

## रेलमार्ग
स्टेशन से छह रेलमार्ग निकलती हैं: 

* चेन्नई सेंट्रल की ओर दोहरी विद्युतीकृत बीजी रेलमार्ग 
* इरोड जंक्शन की ओर दोहरी विद्युतीकृत बीजी रेलमार्ग 
* मेत्तुर डेम की ओर एकल विद्युतीकृत बीजी रेलमार्ग (मैग्नेसाइट जंक्शन-मेट्टूर डैम के बीच दोहरीकरण; कार्य प्रगति पर है) 
* कुड्डालोर पोर्ट जंक्शन की ओर एकल डीजल बीजी रेलमार्ग  (विद्युतीकरण कार्य प्रगति पर है)  
* धर्मपुरी जंक्शन के माध्यम से बैंगलुरु शहर की ओर एकल डीजल बीजी रेलमार्ग (दोहरीकरण और विद्युतीकरण प्रक्रियाधीन है)  
* करूर जंक्शन की ओर एकल विद्युतीकृत बीजी रेलमार्ग     

## सन्दर्भ

श्रेणी:भारत के रेलवे जंक्शन
श्रेणी:तमिल नाडु में रेलवे स्टेशन
श्रेणी:सेलम रेलवे मंडल
श्रेणी:सेलम ज़िला
लिखमा का बास

**लिखमा का बास** ग्राम सीकर से दक्षिण दिशा में, सीकर से 65 किमी दूरी पर स्थित है। यह एक ग्राम पंचायत मुख्यालय है। 

#### जनसंख्या आंकड़े
कुल परिवारों की संख्या 430  है। गाँव में 0-6 आयु वर्ग के बच्चों की आबादी 335  है जो गाँव की कुल जनसंख्या का 12.80  % है। गाँव का औसत लिंग अनुपात 960 है जो राजस्थान राज्य के औसत 928 से अधिक है। जनगणना के अनुसार लिखमा का बास के लिए बाल लिंग अनुपात 1080 है, जो राजस्थान के औसत 888 से अधिक है।

#### अवस्थिति
सीकर से दक्षिण दिशा में 27.302306, 75.335744 निर्देशांक पर स्थित है। ग्राम का कुल क्षेत्रफल 880 हेक्टेयर है। 
#### इतिहास

#### प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।

#### अर्थव्यवस्था

#### इन्हे भी देखें

* खूड 
* मुण्डवाड़ा 

#### सन्दर्भ

 श्रेणी:सीकर ज़िले के गाँव
प्रतापसिंह राणाजी राजपूत

प्रतापसिंह राणाजी राजपूत  (जन्म 24 जनवरी 1993) एक भारतीय इतिहासकार हैं जिन्होंने एक नई दिशा ली है और भारतीय कुश्ती और जूडो के राष्ट्रीय खेल के खेल में गुजरात राज्य और हेमचंद्राचार्य उत्तर गुजरात विश्वविद्यालय का नेतृत्व किया है। अभी-अभी, पीएचडी  में  2019 को ज्वाइन किया है और इतिहास विषय में  अग्निवंश के राजपूतों पर संशोधन कर रहे है | जीवनी की शुरुआत

व्यक्तिगत जीवन

व्यवसाय

इतिहास में दिलचस्पी क्यों?

संदर्भ

बाहरी कड़ियाँ
कुड़ी-मार

**कुड़ी-मार** एक पंजाबी वाक्यांश है जिसका शाब्दिक अर्थ है *"कन्याओँ का हत्यारा"* । सिख रहत मर्यादा सहित विभिन्न रहत*-नामाओं* के तहत यह प्रथा प्रतिबंधित है। सिखों के दसवे गुरु, गुरु गोबिन्द सिंह ने स्वयं इस प्रथा पर प्रतिबंध लगाया था।१९५० में प्रकाशित सिख रहत मर्यादा के अनुसार भी इस प्रथा पर सख़्त मनाही है। 

आज, इस शब्द का एक अर्थ कन्या भ्रूण हत्या भी है, और इसका प्रयोग भारत के उत्तर-पश्चिमी क्षेत्रों के संदर्भ में किया जाता है, जिसने उस क्षेत्र के लिंगानुपात को बिगाड़ दिया है। 

## ये भी देखें

* भारत में कन्या भ्रूण हत्या 
* दूध पीती 

## संदर्भ

श्रेणी:भारत में महिलाओं के विरुद्ध हिंसा
श्रेणी:भारत में लिंग-चयन
श्रेणी:पंजाबी शब्द और वाक्यांश
बालकोवा भावे

**बालकोवा भावे** () एक गांधीवादी सन्त थे। वे विनोबा भावे के छोटे भाई थे। उनका वास्ताविक नाम बालकृष्ण भावे था। बालकोवा भावे ने भारत में प्राकृतिक चिकित्सा के प्रचार-प्रसार के लिए अपना सम्पूर्ण जीवन लगा दिया। वे अखिल भारतीय प्राकृतिक चिकित्सा परिषद के संस्थापक अध्यक्ष थे।

श्रेणी:गांधीवादी नेता
माइक्रोबियल फ़्यूल सेल

दाएँ|अंगूठाकार|242x242पिक्सेल| एक प्लांट माइक्रोबियल फ़्यूल सेल (PMFC)
दाएँ|अंगूठाकार|259x259पिक्सेल| एक मृदा-आधारित MFC
**माइक्रोबियल फ़्यूल सेल** (अंग्रेज़ी- Microbial fuel cell, MFC) या **सूक्ष्मजीव ईंधन सेल** एक प्रकार की जैव-विद्युत्-रसायन प्रणाली (bio-electrochemical system) है जो बैक्टीरिया और O2 जैसे एक उच्च-ऊर्जा वाले ऑक्सीडेंट का उपयोग करके विद्युत प्रवाह चलाता है। यह प्रक्रिया प्रकृति में पाए जाने वाले जीवाणु इंटरैक्शन की नकल करती है। MFC को दो सामान्य श्रेणियों में बांटा जा सकता है: संबद्ध (mediated) और असंबद्ध (unmediated)। 20वीं शताब्दी की शुरुआत में प्रदर्शित पहले MFCs ने एक मीडियेटर (mediator) का उपयोग किया था- एक रसायन जो सेल में बैक्टीरिया से इलेक्ट्रॉनों को एनोड तक स्थानांतरित करता है। 1970 के दशक में असंबद्ध MFC का उदय हुआ- इस प्रकार के MFC में बैक्टीरिया आम तौर पर इलेक्ट्रोकेमिकल रूप से सक्रिय रेडॉक्स प्रोटीन (जैसे कि उनकी बाहरी झिल्ली पर स्थित साइटोक्रोम) होते हैं जो इलेक्ट्रॉनों को सीधे एनोड में स्थानांतरित कर सकते हैं। 21वीं सदी में अपशिष्ट जल उपचार (wastewater treatment) करने में  MFCs का व्यावसायिक उपयोग आरम्भ हो चुका है। 

## संदर्भ

## आगे की पढाई

* 
* 

श्रेणी:अक्षय ऊर्जा
श्रेणी:जैव-विद्युत्-रसायन
श्रेणी:हाइड्रोजन जीव-विज्ञान
श्रेणी:ईंधन सेल
राष्ट्रीय ग्रंथागार (यूनाइटेड किंगडम)

दाएँ|अंगूठाकार| केव में राष्ट्रीय अभिलेखागार का भवन
**राष्ट्रीय अभिलेखागार या द नेशनल आर्काइव्स** (**TNA**, ) एक गैर-मंत्री सरकारी विभाग है। इसका मूल विभाग यूनाइटेड किंगडम की डिजिटल, संस्कृति, मीडिया और स्पोर्ट विभाग है। यह यूके सरकार, इंग्लैंड और वेल्स का आधिकारिक संग्रहशाला है; और "देश के सबसे प्रतिष्ठित 1,000 से अधिक वर्षो पुराने दस्तावेजों का संरक्षक है।" स्कॉटलैंड और उत्तरी आयरलैंड के अलग-अलग राष्ट्रीय अभिलेखागार हैं।

## अवस्थिति
नेशनल आर्काइव्स दक्षिण-पश्चिम लंदन  रिचमंड अपॉन थेम्स के बरो में क्यू में स्थित है। भवन को 1977 में सार्वजनिक ग्रंथों और रिकॉर्डों को संरक्षित करके रखे हेतु खोला गया था, जो चांसरी लेन की एक इमारत में। मूल रूप से एक विश्व युद्ध अस्पताल थी, जिसे बाद में कई सरकारी विभागों द्वारा उपयोग किया गया था।  यह क्यू गार्डन अंडरग्राउंड स्टेशन के पास है।

## इतिहास
राष्ट्रीय अभिलेखागार 2003 में सार्वजनिक रिकार्ड कार्यालय और ऐतिहासिक पांडुलिपियां आयोग संयोजन के द्वारा बनाया गया था। यह एक गैर मंत्री विभाग है राज्य मंत्री डिजिटल नीति के लिए। 31 अक्टूबर 2006 को, नेशनल आर्काइव्स का ऑफिस ऑफ़ पब्लिक सेक्टर इन्फ़ॉर्मेशन (OPSI) के साथ विलय हो गया, जो पहले  कैबिनेट ऑफ़िस का एक हिस्सा था।

## मुख्य कार्यकारी एवं रक्षक

* 1991-2005: सारा टाइके 
* 2005–2010: नताली सीनी 
* 2010-2013: ओलिवर मॉर्ले  
* 2013–2014: क्लीम ब्रियर (अभिनय) 
* 2014-वर्तमान: जेफ जेम्स  

## प्रमुख भूमिकाएं

अभिलेखागार की भूमिकाएँ निम्न हैं:
***नीति** - सूचना अभ्यास और नीति पर सरकार को सलाह देना, रिकॉर्ड निर्माण से लेकर उसके पुन: उपयोग तक के मुद्दों पर
***चयन** - स्टोर करने के लिए कौन से दस्तावेज़ का चयन करना है
***संरक्षण** - यह सुनिश्चित करना कि दस्तावेज़ यथासंभव अच्छी स्थिति में रहें
***पहुँच** - दस्तावेजों को देखने का अवसर के साथ जनता को प्रदान करना
***सलाह** - दस्तावेजों की देखभाल करने के तरीके पर दुनिया भर के सार्वजनिक और अन्य अभिलेखागार और अभिलेखागार को सलाह देना
***बौद्धिक संपदा प्रबंधन** - यूके के लिए राजमुकुट कॉपीराइट का प्रबंधन करता है
***विनियमन** - यह सुनिश्चित करना कि अन्य सार्वजनिक क्षेत्र के संगठन सार्वजनिक रिकॉर्ड अधिनियम और पीएसआई पुन: उपयोग दोनों नियमों का पालन करते हैं।

## इन्हें भी देखें
* क्यू
* पुरालेख

## संदर्भ

## बाहरी कड़ियाँ

* NationalArchives.gov.uk—The National Archives official website
* National Archives of Scotland—a separate organisation
* Public Record Office of Northern Ireland—the official repository for Northern Ireland
* Your Archives—wiki for users of The National Archives
* 
* "Forged documents – investigation findings released" (Press release). The National Archives. 3 May 2008. Archived from the original on 10 April 2012.
श्रेणी:विकिडेटा पर उपलब्ध निर्देशांक
श्रेणी:वेल्श भाषा पाठ वाले लेख
श्रेणी:लंदन की इमारतें और संरचनाएँ
एमटीएस समूह

**एमटीएस समूह** की स्थापना राजेश अग्रवाल ने सन् २०१० मे की थी।

## इतिहास
एमटीएस समूह की स्थापना राजेश अग्रवाल ने सन् २०१० मे की थी। एमटीएस समूह अपनी सेवा लखनऊ मे प्रदान करता है।
एमटीएस समूह की सेवाएँ ये है:
* एमटीएस ट्रांसपोर्ट
* एमटीएस इन्फ्रालपर्स
* एमटीएस आधुनिक
* एमटीएस धन
* जीवन धारा
* डिलेवरी बर्ड
* सुकदेव मसाले

## सन्दर्भ
अर्जुमन मुगल

**अर्जुम्मन मुगल** (जन्म 17 जनवरी 1988) एक भारतीय, अंतर्राष्ट्रीय फैशन मॉडल और फिल्म अभिनेत्री हैं। एक सफल मॉडलिंग करियर के बाद, उन्होंने सुपरहिट तमिल फ़िल्म पझानियप्पा कललोरी के साथ अभिनय की शुरुआत की। उन्होंने हसनैन हैदराबादवाला की फिल्म या रब के साथ बॉलीवुड में डेब्यू किया और विश्वेश फिल्मों द्वारा वितरित किया।

## प्रारंभिक जीवन और पृष्ठभूमि
मुगल का जन्म 17 जनवरी 1988 को लाम्बेरी गाँव में नियंत्रण रेखा, नौशेरा, राजौरी जिले, जम्मू के पास हुआ था। अब वह भारत के पश्चिम मुंबई में रहती है। उनके पिता, मो। इसहाक मुगल, एक सेना अधिकारी थे। अपने आप को साबित करने और मॉडलिंग में अपना करियर बनाने के बाद, वो 2003 मैं मुंबई शिफ्ट हो गेई,अपने पूरे परिवारके साथ,और मुंबई में बस गये। मुग़ल मुम्बई में निर्माण कार्य में जुट गई, जबकि उनकी माँ आसिया मुग़ल एक गृहिणी है। सुश्री मुगल ने अपनी स्कूली पढ़ाई जम्मू में की और फिर दिल्ली आ गईं, उन्होंने एक साल की पढ़ाई दिल्ली में की और फिर मुंबई आ गईं, जहाँ उन्होंने बी.ए. मुंबई में मनोविज्ञान में किया। वह अपने करियर के लिए मुंबई में बस गई। उनका बचपन का सपना एक महान अभिनेत्री बनने का था। जो उन्होंने साकार किया फ़िल्म या रब से शुरुआत करके.

## फिल्मोग्राफी
* पालीनिअप्पा कल्लूरी
* या रब
* ओ पुष्पा आई हेट टीयर्स (2020)
* ३शयाने

## इन्हें भी देखें
* हिना खान
* गौहर खान
* शहनाज़ कौर गिल
* कांची कौल
* सना खान
* अनुस्मृति सरकार

## सन्दर्भ

## बाहरी कड़ियाँ
*
श्रेणी:1994 में जन्मे लोग
श्रेणी:जीवित लोग
श्रेणी:कश्मीर के लोग
श्रेणी:जम्मू और कश्मीर से अभिनेत्रियाँ
श्रेणी:भारतीय फ़िल्म अभिनेत्री
श्रेणी:भारतीय अभिनेत्री
श्रेणी:हिन्दी अभिनेत्री
मालिक इब्न अनस

**मालिक बिन अनस** :(सीई/93-179 एएच**)** जिनका पूरा नाम मालिक बिन अनस बिन मालिक बिन अबी आमिर बिन अम्र बिन अल-हारिस बिन ग़ैमान बिन खुसैन बिन अम्र बिन अल-हारिस अल-अस्बही अल-हुमेरी अल-मदानी है। सुन्नी मुसलमानों द्वारा, आदरपूर्वक *अल-इमाम* मालिक के नाम से जाना जाता है। एक मुस्लिम न्यायवादी, धर्मशास्त्री और हदीस परंपरावादी थे।  मदीना शहर में जन्मे, मालिक अपने समय में भविष्यवाणी परंपराओं के प्रमुख विद्वान बन गए,  जिसे उन्होंने मुस्लिम न्यायशास्त्र की एक व्यवस्थित पद्धति बनाने के लिए "संपूर्ण कानूनी जीवन" पर लागू करने की मांग की।  अपने समकालीनों द्वारा "मदीना के इमाम" के रूप में संदर्भित, न्यायशास्त्र के मामलों में मालिक के विचारों को उनके स्वयं के जीवन और उसके बाद दोनों में अत्यधिक महत्व दिया गया था, और वह सुन्नी कानून के चार स्कूलों में से एक, मलिकी के संस्थापक बन गए,  जो उत्तरी अफ्रीका, अल-अंडालस (मुसलमानों के निष्कासन तक), मिस्र के एक विशाल हिस्से और सीरिया, यमन, सूडान, इराक और खुरासान के कुछ हिस्सों में सुन्नी प्रथा के लिए मानक संस्कार बन गया,  और प्रमुख सूफी संप्रदाय, जिनमें शादिलिया और तिजानियाह शामिल हैं। 

हालाँकि, इस्लामी इतिहास के इतिहास में शायद मलिक की सबसे प्रसिद्ध उपलब्धि *[[मुवत्ता इमाम मालिक|*'मुवत्ता इमाम मालिक*']]*  का उनका संकलन है, जो सबसे पुराने और सबसे प्रतिष्ठित सुन्नी हदीस संग्रहों में से एक है और "सबसे पुरानी जीवित मुस्लिम कानून-पुस्तक" में से एक है,  जिसमें मलिक ने " कानून और न्याय का एक सर्वेक्षण देने का प्रयास किया;

## जीवनी
मलिक का जन्म मदीना में अनस इब्न मलिक (इसी नाम वाले सहाबी नहीं) और आलिया बिन्त शुरायक अल-अज़दिया के बेटे के रूप में हुआ था c. 711 . उनका परिवार मूल रूप से यमन के अल-अस्बाही जनजाति से था, लेकिन उनके परदादा अबू 'अमीर हिजरी कैलेंडर के दूसरे वर्ष, या 623 ईस्वी में इस्लाम में परिवर्तित होने के बाद परिवार को मदीना में स्थानांतरित कर दिया। उनके दादा मलिक इब्न अबी अमीर इस्लाम के दूसरे खलीफा उमर के छात्र थे और चर्मपत्रों के संग्रह में शामिल लोगों में से एक थे, जिन पर कुरआन के ग्रंथ मूल रूप से लिखे गए थे, जब उन्हें खलीफा उस्मान युग के दौरान एकत्र किया गया था।  अल-मुवत्ता के अनुसार, वह लंबा, भारी शरीर वाला, प्रभावशाली कद काठी वाला, बहुत गोरा, सफेद बाल और दाढ़ी वाला लेकिन गंजा, बड़ी दाढ़ी और नीली आँखों वाला था।

## मौत
[अंगूठाकार|250x250पिक्सेल|[जन्नत अल-बक़ी|अल-बाकी कब्रिस्तान, मदीना में मलिक का अंतिम विश्राम स्थल]]
इमाम मलिक की मृत्यु 83 या 84 वर्ष की आयु में 795 ईस्वी में मदीना में हुई, और उन्हें पैगंबर की मस्जिद के सामने अल-बकी कब्रिस्तान में दफनाया गया। हालाँकि मध्ययुगीन काल के अंत में उनकी कब्र के चारों ओर एक छोटा सा कमरा बनाया गया था, जहाँ कई मुसलमान अपने सम्मान देने के लिए आते थे, लेकिन सऊदी अरब के साम्राज्य ने कई पारंपरिक इस्लामी विरासतों को ध्वस्त करने के अपने अभियान के दौरान निर्माण को ज़मीन पर गिरा दिया था।  

## इन्हें भी देखें
कुतुब अल-सित्तह

## संदर्भ

श्रेणी:मुस्लिम धर्मशास्त्री
श्रेणी:हदीस

## बाहरी कड़ियाँ
* मुस्लिमस्कॉलर्स.इन्फो पर बायोडाटा
* इमाम मलिक का जीवन
* लॉस्ट इस्लामिक हिस्ट्री में इमाम मलिक की जीवनी
* इमाम मलिक की जीवनी
सतना जंक्शन रेलवे स्टेशन

**सतना जंक्शन रेलवे स्टेशन** (स्टेशन कोड: **STA**) भारत के मध्य प्रदेश राज्य के सतना शहर में स्थित रेलवे स्टेशन है। यह सतना शहर से लगभग एक किमी दूर स्थित है। हावड़ा-इलाहाबाद-मुंबई रेलमार्ग पर स्थित, यह जंक्शन स्टेशन पश्चिम मध्य रेलवे के जबलपुर रेलवे मंडल के अन्तर्गत संचालित है। स्टेशन से होकर लगभग 200 से अधिक ट्रेनें प्रतिदिन गुजरती हैं। सतना रेलवे स्टेशन जबलपुर (महाकौशल) क्षेत्र का सबसे व्यस्त और सबसे कमाऊ स्टेशन है।

इतिहासकार विंसेंट आर्थर स्मिथ का मानना था कि स्टेशन का स्थान प्राचीन कोसंबी राज्य की राजधानी था।  

## ट्रेन
इस स्टेशन से चलने वाली या होकर गुजरने वाली मुख्य ट्रेनों में रीवा - आनंद विहार एक्सप्रेस, रेवांचल एक्सप्रेस, रीवा - नागपुर एक्सप्रेस, रीवा - राजकोट एक्सप्रेस, रीवा - बिलासपुर एक्सप्रेस, रीवा - इंदौर एक्सप्रेस, बागमती एक्सप्रेस, संघमित्रा एक्सप्रेस, गंगा कावेरी एक्सप्रेस, महानगरी एक्सप्रेस, ख़्वाजा ग़रीब नवाज़ मदार-कोलकाता एक्सप्रेस, भागलपुर - ख़्वाजा ग़रीब नवाज़ मदार एक्सप्रेस, महाकोशल एक्सप्रेस आदि शामिल हैं। सतना रेलवे स्टेशन में मुख्य रूप से 3 प्लेटफार्म हैं। 
## चित्र दीर्घा

चित्र:Satna Junction (2).JPG|सतना जंक्शन 
चित्र:Satna Junction.JPG|सतना जंक्शन प्लेटफार्म बोर्ड 
चित्र:Satna-Mach-2012 092.jpg|सतना रेलवे स्टेशन 
चित्र:Satna-Information.jpg|सतना स्टेशन का इतिहास 


## सन्दर्भ

## बाहरी कड़ियाँ

* इंडिया रेल इन्फो प्रोफाइल 
* पश्चिम मध्य रेलवे की वेबसाइट 

श्रेणी:विकिडेटा पर उपलब्ध निर्देशांक
श्रेणी:भारत के रेलवे जंक्शन
श्रेणी:मध्य प्रदेश में रेलवे स्टेशन
श्रेणी:जबलपुर रेलवे मंडल
श्रेणी:सतना ज़िला
द्वारक

फोटोग्राफी के सन्दर्भ में **द्वारक** या **अपर्चर** का मतलब है छेद और यह कैमरा के लेंस का एक भाग है। लेंस के इसी छेद से होते हुए रौशनी भीतर आकर कैमरा सेंसर  पर पड़ती है और फोटो खिंच जाती है |

किसी फोटो में सही एक्सपोज़र के लिए अपर्चर बहुत ही ज़रूरी है | एक्सपोज़र के अलावा किसी फ़ोटो में बेहतरीन डेप्थ ऑफ़ फील्ड पाने के लिए लिए भी अपर्चर का बहुत बड़ा महत्त्व है |
चित्र:Lenses with different apetures.jpg|alt=लेंस का अपर्चर |लेंस के अलग अलग अपर्चर 


जैसे जैसे लेंस का अपर्चर यानि छेद बढ़ता जायेगा वैसे वैसे अधिक मात्रा में रौशनी लेंस के भीतर आयेगी और फोटो उजली होती चली जाएगी |

इसी प्रकार से यदि अपर्चर छोटा होता जायेगा तो भीतर कम रौशनी जाने के कारण फोटो अंधकारमय आएगी |

**<big>अपर्चर को कैसे नापा जाता है?</big>**

लेंस के अपर्चर को जिस इकाई से मापते हैं उसे F  संख्या कहते हैं |

यह F संख्या जितनी छोटी होगी उतना ही छेद यानि अपर्चर बड़ा होगा और उसी प्रकार F संख्या के बड़े होने से लेंस का अपर्चर छोटा होता जायेगा |

**<big>कैमरा में अपर्चर कैसे नियंत्रित किया जाता है?</big>**

किसी भी कैमरा में अपर्चर को दो प्रकार से नियंत्रित किया जा सकता है |

**१. मैन्युअल मोड** 

मैन्युअल मोड पर अपर्चर की संख्या को अपने हिसाब से बदला जा सकता है | यही नहीं इस मोड पर शटर गति और ISO भी बदल सकते हैं |                                                                 
चित्र:Aperture priority mode.svg|alt=अपर्चर प्रायोरिटी|अपर्चर प्रायोरिटी मोड 
**२. अपर्चर प्रायोरिटी** 

इस  मोड पर केवल अपर्चर ही बदल सकते हैं और स्वतः ही शटर गति और ISO  अपने आप बदल जायेंगे |



## सन्दर्भ


## बाहरी कड़ियाँ
* अपर्चर का नियंत्रण

श्रेणी:फोटोग्राफी
जॉर्ज कांटॉर

**गेऔर्ग काण्टॉर** (, १८४५ ई. - १९१८ ई.) जर्मन गणितज्ञ थे। उन्होने समुच्चय सिद्धान्त की खोज की जो आजकल गणित का आधारभूत सिद्धान्त बन गया है।

## जीवनी'''- जॉर्ज कैंटर'''
जॉर्ज कान्टॉर का जन्म ३ मार्च, १८४५ ई. को पीट्रोग्राड में एक यहूदी परिवार में हुआ था। १८६३ ई. से १८६९ ई. तक इन्होंने बर्लिन में गणित, दर्शन शास्त्र और भौतिकी का अध्ययन किया। १८६७ ई. में इनकी अनिर्णीत समीकरण (ax2 + by2 +cz2 = ०) के हल से संबंधित, गाउस द्वारा अवशिष्ट एक कठिन समस्या के हल पर पी.एच.डी. उपाधि प्रदान की गई। हाले (Halle) में ये १८६९ ई में प्राध्यापक (लेक्चरर), १८७२ ई. में गणित के असाधारण और १८७९ ई. में साधारण प्रोफेसर नियुक्त हुए। १८७४ ई. में इनका प्रथम क्रांतिकारी शोधपत्र प्रकाशित हुआ, जिसमें इन्होंने 'संख्याओं के कांटॉर सिद्धान्त' की व्याख्या की थी। इस सिद्धान्त के अनुसार कोई अपरिमेय संख्या उस एक अनन्त अनुक्रम (a1, a2, a3... an...) से प्राप्त की जा सकती है, जिसमें n और m के मान पर्याप्त हों, तो  (an-amI <Å)। तदुपरान्त इन्होंने इसपर अनेक महत्वपूर्ण शोधपत्र लिखे। 

श्रेणी:जर्मन गणितज्ञ
सीवान जंक्शन रेलवे स्टेशन

**सीवान जंक्शन रेलवे स्टेशन** (स्टेशन कोड: **SV**), बिहार राज्य में सीवान शहर में स्थित एक रेलवे स्टेशन है। यह स्टेशन सीवान और गोपालगंज ज़िला को सेवा मुहैया कराता है, और भारत के सभी प्रमुख शहरों से अच्छी तरह से जुड़ा हुआ है। यह पूर्वोत्तर रेलवे जोऩ के वाराणसी रेलवे मंडल के अंतर्गत आता है

नागरिकों को सीवान से दिल्ली, सीवान से कोलकाता, सीवान से पटना और सीवान जंक्शन से कई और ट्रेनों की सीधी ट्रेन की आवश्यकता है लेकिन रेल मंत्रालय हमेशा नागरिकों की मांग को नजरअंदाज करता है

## रेलमार्ग
इस स्टेशन से तीन रेलमार्ग गोरखपुर जंक्शन, छपरा जंक्शन, महाराजगंज जंक्शन, मशरक जंक्शन और थावे जंक्शन को जाती हैं।

## चित्र दीर्घा

File:Siwan Junction Platform Board.jpg|सीवान जंक्शन रेलवे स्टेशन पर प्लेटफार्म बोर्ड।
File:Siwan Junction railway lines.jpg|सीवान जंक्शन रेलवे स्टेशन पर रेलवे मार्ग।


## सन्दर्भ

## बाहरी कड़ियाँ
*

श्रेणी:भारत के रेलवे जंक्शन
श्रेणी:बिहार में रेलवे स्टेशन
श्रेणी:वाराणसी रेलवे मंडल
श्रेणी:सीवान जिला
कामठी

**कामठी** (Kamptee) भारत के महाराष्ट्र राज्य के नागपुर ज़िले में स्थित एक शहर है। यह नागपुर का एक उपनगर है और नागपुर महानगर क्षेत्र विकास प्राधीकरण के अंतर्गत आता है। यह कन्हान नदी के पेंच नदी और कोलार नदी के विलय के समीप बसा हुआ है।

## विवरण
कामठी नागपुर से उत्तर-पूर्व १० मील की दूरी पर कन्हान नदी के दाहिने किनारे पर दक्षिण-पूर्व-रेलमार्ग पर स्थित है। इस नगर की स्थापना एक सैनिक छावनी के रूप में १८२१ ई. में हुई थी। यह काली मिट्टी के उपजाऊ मैदानी क्षेत्र में स्थित है। इस नगर का उच्चतम स्थान समुद्रतल से ९९६ फुट की ऊँचाई पर है। उत्तर के सतपुड़ा प्रदेश से नागपुर को आनेवाली व्यापारिक सामग्री के लिए कामठी नगर अपनी अनुकूल स्थिति के कारण वितरक केंद्र रहा है। परन्तु रेलमार्गों के विस्तार और सैनिक केंद्र के महत्व में न्यूनता आ जाने के कारण इसका पूर्वकालीन व्यापारिक महत्व बहुत कम रह गया है। नगर में रुई से बिनौला निकालनेवाली कई मिलें हैं।

## इन्हें भी देखें
* नागपुर ज़िला

## सन्दर्भ

श्रेणी:नागपुर ज़िला
श्रेणी:महाराष्ट्र के शहर
श्रेणी:नागपुर ज़िले के नगर
तृश्शूर रेलवे स्टेशन

**तृश्शूर रेलवे स्टेशन** (स्टेशन कोड: **TCR**; अन्य वर्तनी: त्रिशूर,त्रिस्सूर,त्रिश्शूर) , भारतीय राज्य केरल में स्थित एक रेलवे स्टेशन है। त्रिशूर को केरल की सांस्कृतिक राजधानी के रूप में भी जाना जाता है। त्रिशूर रेलवे स्टेशन दक्षिण भारत में एक प्रमुख रेलवे प्रमुख है और भारतीय रेलवे के दक्षिणी रेलवे ज़ोन द्वारा संचालित "A-1" वर्गीकृत स्टेशन तिरुवनंतपुरम रेलवे मंडल के अंतर्गत आता है। प्रतिदिन 189 ट्रेनों की आवाजाही के साथ रेल यातायात के मामले में यह केरल राज्य का सबसे व्यस्त रेलवे स्टेशन है। दैनिक ट्रेनें मुंबई, नई दिल्ली, कोलकाता, बैंगलोर, चेन्नई, मैंगलोर और हैदराबाद के लिए उपलब्ध हैं। यह स्टेशन शोरनूर - कोचीन हार्बर खंड पर स्थित है, जो केरल के सबसे व्यस्त रेलवे गलियारों में से एक है। यहां तीन उप-स्टेशनों पुंकुन्नम रेलवे स्टेशन और दो छोटे स्टेशन ओल्लुर रेलवे स्टेशन और मुलकुन्नत्तुकावु रेलवे स्टेशन हैं। त्रिशूर रेलवे स्टेशन त्रिशूर-गुरुवयूर खंड के द्वारा मंदिर शहर गुरुवायूर से भी जुड़ा हुआ है। 

## संरचना
स्टेशन में चार प्लेटफार्म और दो प्रवेश द्वार हैं, एक पूर्वी तरफ जो मुख्य प्रवेश द्वार है और दूसरा पश्चिमी तरफ है जो 2010 में चालु किया गया। स्टेशन पर कोट्टप्पुरम साइड और केएसआरटीसी परिवहन बस स्टैंड साइड से आसानी से पहुँचा जा सकता है। इसमें तीन रेलवे ओवर ब्रिज हैं जो पहले प्लेटफॉर्म को दूसरे, तीसरे और चौथे प्लेटफॉर्म से जोड़ते हैं। स्टेशन यात्री ट्रेनों और माल गाड़ियों का संचालन करती है। 

## सुविधाएं
बाएँ|अंगूठाकार|250x250पिक्सेल| त्रिशूर रेलवे स्टेशन के प्लेटफॉर्म नंबर 2 पर ट्रेन का इंतजार करते यात्री।
यात्रियों को सूचना के प्रदर्शन के लिए एक कंप्यूटर नियंत्रित कोच मार्गदर्शन प्रणाली और एक प्लाज्मा स्क्रीन है। 

अन्य उपलब्ध सुविधाएं पार्सल बुकिंग कार्यालय, रेलवे मेलिंग सेवा (आरएमएस) कार्यालय, भारतीय स्टेट बैंक और केनरा बैंक ऑटोमेटेड टेलर मशीन (एटीएम) हैं। 

## संयोजकता
दाएँ|अंगूठाकार| त्रिशूर रेलवे मानचित्र
निकटतम हवाई अड्डा 50 किमी की दूरी पर नेदुम्बसेरी में कोचीन अंतर्राष्ट्रीय हवाई अड्डा है। रेलवे स्टेशन से 1 किमी (0.6 मील) की दूरी पर त्रिशूर केएसआरटीसी बस स्टैंड स्थित है। स्टेशन के प्रवेश द्वार पर ऑटो रिक्शा खड़े रहते है। स्टेशन के प्रवेश पर यात्रियों को सिटी टैक्सी और निजी टैक्सी टैक्सी के लिए टैक्सी स्टैंड उपलब्ध कराया जाता है।

## भविष्य के विस्तार की योजना
दक्षिणी रेलवे एक तीसरी और चौथी रेलमार्ग स्थापित करके शोरनूर - कोचीन हार्बर खंड को दोहरा करने की योजना बना रहा है। नई लाइन अंतर्राष्ट्रीय कंटेनर ट्रांसशिपमेंट टर्मिनल, कोच्चि से जुड़ जायेगी। यह त्रिशूर को कोच्चि और पलक्कड़ को जोड़ने वाली एक उपनगरीय रेलवे प्रणाली की भी योजना बना रही है, जिसमें मेनलाइन इलेक्ट्रिकल मल्टीपल यूनिट सेवाओं (MEMUs) का उपयोग किया जा रहा है, जिसके साथ पहली सेवाएं 2010 के अंत या 2011 की शुरुआत में शुरू होने की उम्मीद है जिसके लिए काम चल रहा है। एक पैदल यात्री फ्लाईओवर प्लेटफॉर्म जो सभी प्लेटफार्मों को नजदीकी केएसआरटीसी बस स्टेशन से जोड़ने की योजना बना रहा है। 

## सन्दर्भ

## बाहरी कड़ियाँ
* दक्षिणी रेलवे की आधिकारिक वेबसाइट 
* त्रिशूर रेलवे स्टेशन नंबर 

श्रेणी:भारत के रेलवे जंक्शन
श्रेणी:केरल में रेलवे स्टेशन
श्रेणी:तिरुवनंतपुरम रेलवे मंडल
श्रेणी:त्रिस्सूर ज़िला
खण्डेलसर

** खण्डेलसर** ग्राम सीकर से दक्षिण पूर्व  दिशा में, सीकर से 25 किमी दूरी पर स्थित है। यह एक ग्राम पंचायत मुख्यालय है। 

#### जनसंख्या आंकड़े
कुल परिवारों की संख्या 217 है। गाँव में 0-6 आयु वर्ग के बच्चों की आबादी 183 है जो गाँव की कुल जनसंख्या का 14.65 % है। गाँव का औसत लिंग अनुपात 1110 है जो राजस्थान राज्य के औसत 928 से अधिक  है। जनगणना के अनुसार खण्डेलसर के लिए बाल लिंग अनुपात 989 है, जो राजस्थान के औसत 888 से अधिक  है।

#### अवस्थिति
सीकर से दक्षिण दिशा में 27.476090, 75.274441 निर्देशांक पर स्थित है। ग्राम का कुल क्षेत्रफल 348 हेक्टेयर है। 
#### इतिहास

#### प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।

#### अर्थव्यवस्था

#### इन्हे भी देखें

* खूड 
* मुण्डवाड़ा 
*मंढा 
*कोछोर 
*रेटा 
*रलावता 
*पचार 

#### सन्दर्भ

 श्रेणी:सीकर ज़िले के गाँव
राउरकेला जंक्शन रेलवे स्टेशन

**राउरकेला रेलवे स्टेशन** भारतीय राज्य ओडिशा के उत्तर-पश्चिमी भाग में सुंदरगढ़ जिले के राउरकेला में स्थित एक रेलवे जंक्शन है। राउरकेला ओडिशा में तीसरा सबसे बड़ा नगरीय क्षेत्र है। मुंबई सीएसटीएम - हावड़ा गीतांजलि एक्सप्रेस राउरकेला से होकर गुजरने वाली मुख्य ट्रेन है। 

## इतिहास
राउरकेला रेलवे स्टेशन 1891 में बंगाल नागपुर रेलवे की नागपुर-आसनसोल मुख्य रेलमार्ग के चालू होने के साथ आस्तित्व में आया। यह 1900 में क्रॉसकाउंट्री हावड़ा-नागपुर-मुंबई लाइन पर एक स्टेशन बन गया। राउरकेला 1960 में बारसुण लौह अयस्क खदानों से जुड़ा। पहले के दिनों में राउरकेला का रेलवे स्टेशन महुलपाली गाँव के भीतर था। उन्नीस पचास के दशक में राउरकेला में भारत के पहले सार्वजनिक क्षेत्र के इस्पात संयंत्र की स्थापना के साथ रेलवे स्टेशन को महत्व मिला। 1961-62 में इसका विद्युतीकरण किया गया था। 

## व्यस्त स्टेशन
राउरकेला रेलवे स्टेशन भारतीय रेलवे के शीर्ष सौ बुकिंग स्टेशनों में से एक है। १० ट्रेनें राउरकेला से चलती हैं, और १०१ ट्रेनें (सप्ताहांत और द्विसाप्ताहिक सहित) यहां से होकर गुजरती हैं। यह कोलकाता-मुंबई दक्षिण पूर्वी रेलवे रेलमार्ग पर स्थित है जो भारत के दो महानगरों को जोड़ने वाला एक प्रमुख रेलमार्ग है। राउरकेला मुंबई, दिल्ली, कोलकाता, आसनसोल, रांची, बैंगलोर, चेन्नई, पुणे, अहमदाबाद, भुवनेश्वर, नागपुर, पटना, विशाखापत्तनम, जमशेदपुर, रायपुर, कटक, पुरी, बरहामपुर, समस्तीपुर और जम्मू-कश्मीर और रांची से जुड़ा हुआ है। 

## बिमलगढ़-तालचर परियोजना
 लंबी बिमलागढ़ को बोंडामुंडा-बरसूण शाखा लाइन से और तालचेर को संबलपुर-तालचेर-बारंग शाखा लाइन से जोडने के लिये परियोजना 2004-05 में स्वीकृत किया गया था और निर्माण कार्य प्रगति पर है। यह रेलमार्ग जब पूर्ण हो जायेगी, तो राज्य की राजधानी राउरकेला और भुवनेश्वर के बीच की दूरी 460 किमी (संबलपुर के माध्यम से) से घट कर 300 किमी तक रह जाएगी। 

## सन्दर्भ

## बाहरी कड़ियाँ

* राउरकेला में ट्रेनें 

  

 
श्रेणी:भारत के रेलवे जंक्शन
श्रेणी:विकिडेटा पर उपलब्ध निर्देशांक
श्रेणी:ओड़िशा में रेलवे स्टेशन
श्रेणी:चक्रधरपुर रेलवे मंडल
श्रेणी:सुन्दरगढ़ ज़िला
प्राचीन मिस्र में आत्मा की अवधारणा

प्राचीन मिस्री प्रायः तीन आत्माओं में विश्वास करते थे। एक तो शरीर के मरने के साथ ही मर जाया करती थी, पर दो– **का** और **बई**–शारीरिक मृत्यु के बाद भी जीवित रहती थीं। 'का' का जन्म शरीर के साथ ही होता था जो जीवनकाल में शरीर की रक्षा करती थी और उसके मर जाने पर भी स्वयं जीवित रह जाती थी। 'का'  का चित्र उनकी लिपि में दो ऊपर उठाए हाथों के रूप में लिखा मिलता है। 

श्रेणी:प्राचीन मिस्र
सोम शाह

**[[महाराजा]] सोम शाह** रामनगर राज्य (गुजरात) के कोली शासक थे। इन्होंने ही चौथ (शुल्क) प्रणाली का निर्माण किया था। चौथ एक शुल्क होता था जिसके बदले राजा दूसरे राजा की रक्षा करते थे। महाराजा सोम शाह दमन और दीव के पुर्तगालियों से चौथ लेते थे।

## चौथ प्रणाली
यह रामनगर के कोली महाराजा सोम शाह द्वारा चलाई गई थी। वो पुर्तगालियों से चौथ लेते थे। यह पूरे धन का एक चौथाई हिस्सा होता था जैसा कि इसके नाम से ही पता चलता है। इसके बदले में महाराजा सोम शाह दमन और दीव के पुर्तगालियों की रक्षा करते थे इसलिए पुर्तगाली महाराजा सोम शाह को चौथिया राजा भी बुलाते थे जिसका मतलब रक्षक राजा होता था। पुर्तगालियों का चीफ फर्नाओ दे मिरांदा हर साल कर अदा करता था।

## चौथ के उपर संघर्ष
इतिहासकार जदुनाथ सरकार के अनुसार 1670 में पुर्तगाली चीफ फरनाओ दी मिरंदा महाराजा सोम शाह से छुटकारा पाने के लिए जव्हार रियासत के कोली शासक विक्रम शाह के पास गया और समझौता किया की वो महाराजा सोम शाह को हरा दे तो में तुमको चौथ अदा करूंगा और राजा विक्रम शाह राजी हो गए। राजा विक्रम शाह ने रामनगर राज्य के कुछ हिस्से को तबाह कर दिया लेकिन बाद में सब सांत है गए क्युकी दोनो ही कोली राजा थे और फिर दोनों ही पुर्तगालियों से चौथ लेने लगे जिसके बदले में वो पुर्तगालियों को परेशान नहीं करते थे।

## रामनगर राज्य का अंत
इतिहासकार जादुनाथ सरकार लिखते हैं कि जब जव्हार रियासत के साथ समझोता करके कोई फायदा नहीं हुआ तो पुर्तगाली चीफ फर्णाओ दी मिरांडा मराठा सम्राट छत्रपति शिवाजी राजे भोंसले के पास समझोता करने लगा जिसके तहत अगर शिवाजी महाराज कोली राजाओं को हराते हैं तो वो शिवाजी को चौथ देगा और इस समझोते को शिवाजी ने स्वीकार कर किया। जादुनथ सरकार लिखते हैं कि शिवाजी महाराज के साथ भी कुछ राजनीतिक परेशानी थी कोली राजाओं से लडने में क्युकी मराठा समुंद्री सेना का प्रधान सेनापति और मराठा थल सेना का प्रधान सेनापति कोली जाती से ही थे जिनका नाम येसाजी कनक था जो थल सेना के प्रमुख थे और कानहोजि आंग्रे समुंद्री सेना के प्रमुख थे साथ ही काफी सिपाही भी कोली जाती से थे इसलिए शिवाजी भी कोली राजाओं प्र आक्रमण करने में असमर्थ रहे लेकिन शिवाजी महाराज ने भी कोली राजाओं कि भांति पुर्तगालियों से कर बसुलना सुरु कर दिया जिसके चलते पुर्तगालियों की हालत खराब हो गई।
कुछ समय तक तो पुर्तगाली चीफ ने चौथ दिया लेकिन बाद में शिवाजी को चौथ देना बंद कर दिया जिसके बाद मराठा दूत पुर्तगाली के पास जवाब लेने पहुंच गए और जवाब में पुर्तगाली चीफ ने कहा कि शिवाजी ने कोली राजाओं को हराया नहीं है इसलिए हमारे मालिक सिर्फ कोली है तो हम शिवाजी को चौथ क्यों दे जिसके चलते 1671 में शिवाजी ने अपने प्रधान मंत्री पेशवा मोरोपंत पिंगले को भेजा जो जाती से ब्राह्मण था और रामनगर राज्य का कुछ हिस्सा हथिया लिया और पुर्तगालियों से चौथ लेना सुरु कर दिया लेकिन कुछ समय बाद फिर से पुर्तगाली चीफ ने शिवाजी को चौथ देना बंद कर दिया और कहा कि तुमने पूरा राज्य नहीं जीता है इसलिए तुम्हारा चौथ पर कोई अधिकार नहीं है। फिर 1672 में शिवाजी ने मराठा सेना के साथ फिर से पेशवा को महाराजा सोम शाह के खिलाफ भेजा जिसमें युद्ध के बाद विजय पेशवा की हुए लेकिन उसी समय सूचना मिली कि महाराजा सोम शाह का मित्र दिलिर खान मुगल सेना लेकर आ रहा है तो पेशवा भाग गया और द्वारा से मराठा सेना लेकर आया और रामनगर राज्य को मराठा साम्राज्य में सामिल कर लिया।

## सन्दर्भ
श्रेणी:कोली 
श्रेणी:मराठा साम्राज्य 
श्रेणी:मराठा साम्राज्य की संधियाँ 
श्रेणी:राजा
चोल कला एवं स्थापत्य

दक्षिण भारत में चोल राजवंश का राज्यकाल (850 ई - 1250 ई) कला एवं स्थापत्य के सतत समृद्धि का युग था। चोल राजाओं ने अपनी विस्तृत विजयों से प्राप्त धन-सम्पदा का उपयोग दीर्घायु प्रस्तर मन्दिरों के निर्माण तथा कांस्य की मूर्तियों के निर्माण में किया। 

श्रेणी:चोल राजवंश
मौलाना मुहिउद्दीन खान

मौलाना मुहिउद्दीन ख़ान (बंगाली: মাওলানা মুহিউদ্দীন খান; अंग्रेजी: Maulana Muhiuddin Khan; पैदाइश: १९ अप्रैल १९३५ मौत: २५ जून २०१६), एक बांग्लादेशी इस्लामी आलिम और मासिक मदीना (बंगाल: মাসিক মদীনা; अंग्रेजी: Monthly Madina) के मुदीर थे। ख़ान एक क़ुरआन तब्सिरानगार, सहाफ़ी, शायर, मुस्निफ़ और मुतर्जिम भी थे। उन्हें मआरीफ़ुल क़ुरआन (Maariful Quran) के बंगाली काम के लिए जाना जाता था।

## सन्दर्भ

## बाहरी कड़ियाँ
* बांग्लाकिताब डॉट कॉम

श्रेणी:1935 में जन्मे लोग
श्रेणी:सुन्नी इस्लाम
श्रेणी:बांग्लादेश के लोग
श्रेणी:२०१६ में निधन
क़ाइन और हाबिल

बाइबल के उत्पत्ति (Genesis/जेनेसिस) अध्याय में आदम और ईव के प्रथम दो पुत्रों के नाम **क़ाइन** (Cain) और **हाबिल** है। ज्येष्ठ पुत्र का नाम क़ाइन (अर्थात् लाभ) रखा गया है और वह किसान है जबकि हाबिल एक गड़ेरिया। क़ाइन का ईश्वर पर अधूरा विश्वास था अत: ईश्वर ने क़ाइन की अपेक्षा उसके भाई हाबिल के बलिदान को अधिक पसंद किया था। यह देखकर क़ाइन ने ईर्ष्यावश अपने अनुज हाबिल का वध किया था। फलस्वरूप ईश्वर ने क़ाइन को यायावर की तरह पृथ्वी पर भटकने का शाप देने के साथ-साथ उसे पश्चात्ताप करने का भी अवसर प्रदान किया था। क़ाइन उन विधर्मी मनुष्यों का प्रतीक है जो भक्तों से ईर्ष्या करते हैं।

बाइबिल के वृत्तान्त में क़ाइन विषयक अनेक परम्परागत दन्तकथाओं का सहारा लिया गया और उसमें यायावर जातियों की सभ्यता का भी चित्रण हुआ है। इस वृत्तान्त की मुख्य धार्मिक शिक्षा इस प्रकार है–
*(१) आदम के कारण इस पृथ्वी पर पाप का प्रवेश हुआ था (देखें, आदिपाप) जिससे क़ाइन ने अपने पिता की अपेक्षा और घोर पाप किया था; 
*(२) सर्वज्ञ एवं परमदयालु ईश्वर पाप का दंड देकर पश्चात्ताप के लिए भी समय देता है; 
*(३) मनुष्य द्वारा निष्कपट हृदय से चढ़ाया हुआ बलिदान ही ईश्वर को ग्राह्य हैं; 
*(४) मनुष्य को यह अधिकार नहीं है कि वह किसी दूसरे मनुष्य का वध कर सके।

श्रेणी:बाइबल